อะไรถูกสุดในเซเว่น
เราต้องมีเงินเท่าไร ถึงซื้อของในเซเว่นได้? สินค้าไหนมีราคาถูกสุดในเซเว่น ลงทุนแมนได้ไปลงพื้นที่สำรวจมาให้
3 ก.พ. 2561

อะไรถูกสุดในเซเว่น / โดย ลงทุนแมน
เราต้องมีเงินเท่าไร
ถึงซื้อของในเซเว่นได้?
สินค้าไหนมีราคาถูกสุดในเซเว่น
ลงทุนแมนได้ไปลงพื้นที่สำรวจมาให้
พอจะจำกันได้ไหมว่า สมัยก่อนเราได้ค่าขนมไปโรงเรียนกันวันละกี่บาท?
เมื่อก่อนมีเงินในกระเป๋าแค่ 5 บาท 10 บาท ก็อยู่ได้ทั้งวัน
ไม่ว่าจะใช้กินข้าว ซื้อขนม หรือซื้อของเล่น
คุณตาเคยเล่าให้ฟังว่า
ก๋วยเตี๋ยวสมัยก่อนตกชามละแค่ 1 บาท
พวกขนมหรือลูกอมก็อยู่แค่หลักสลึง
มาทุกวันนี้ ดูเหมือนว่าข้าวของอะไรก็จะแพงไปเสียหมดทุกอย่าง จนรู้สึกว่า เงิน 5 บาทแทบจะซื้ออะไรไม่ได้แล้ว
แต่รู้หรือไม่ว่า ตอนนี้ของที่ถูกที่สุดในเซเว่น
มีราคา 5 บาท..
สมัยนี้ 5 บาทซื้ออะไรในเซเว่นได้บ้าง ลงทุนแมนจะพาไปดู
1. ลูกอม & เยลลี่
• คูก้า รสนม • Hitto ลูกอมเคี้ยวหนึบ • ไดนาไมท์ • มายมินต์ • Lush ลูกอมเคี้ยวนุ่มสอดไส้ช็อกโกแลต • ซูกัสแท่ง • จูปาจุ๊ปส์ • กัมมี่เบอร์รี่โคล่า • จอลลี่แบร์ • จอลลี่โคล่า
2. หมากฝรั่ง
• เดนทีน • คลอเร็ท สติกกัม • ริกลี่ ดับเบิลมินต์
3. ขนมห่อเล็ก
• เบนโตะ • ฮานามิรสดั้งเดิม • ซันสแนค • ถั่วมารูโจ้ • ถั่วลิสงกรอบ โก๋แก่ • โฮมมี่เวเฟอร์ • บิสชินเวเฟอร์ • ทิวลี่สติ้ก • ช็อกโกไตรแองเกิ้ลมิลล์ • ทวิสตี้ชอตส์ • โรลเลอร์โคสเตอร์ มินิ • ฟันโอ • โอรีโอ • ครีมโอ • เซียงไฮ้ • แคลชีส • ทิวลี่ทวินจัมโบ้ • ทิวลี่คอมโบ • Beng-Beng
4. เครื่องดื่ม
• น้ำดื่มเพียวไลฟ์ ขวดเล็ก • น้ำดื่มเซเว่นซีเล็ค • น้ำดื่มคริสตัล ขวดเล็ก • ดัชมิล คิดส์ • น้ำมะพร้าวเมจิกฟาร์ม • เจเล่ไลท์
5. ยาสามัญ
• ยาแก้เมารถ เมาเรือ ไดมิน • ผงเกลือแร่ นีโอ-ไลต์
แต่น่าเสียดายที่เงิน 5 บาทสมัยนี้ ซื้อบะหมี่กึ่งสำเร็จรูปที่ถูกมองเป็นตัวแทนแห่งความขัดสนไม่ได้แล้ว เพราะตอนนี้ราคาเริ่มต้นอยู่ที่ 5.50 บาท
ดูเหมือนว่าเวลาเปลี่ยนไป ราคาสินค้าก็ค่อยๆเพิ่มขึ้น
สิ่งนี้แสดงให้เห็นถึงเรื่องเงินเฟ้อ
สุดท้ายแล้ว เงิน ก็เป็นเพียงสื่อกลางในการแลกเปลี่ยน
มีเงินเท่าไหร่ ไม่สำคัญเท่า เงินแลกอะไรได้
คงอยู่ที่ตัวเราเองว่า เราจะทำให้เงินงอกเงยขึ้น เร็วกว่า เงินที่หายไปจากเงินเฟ้อหรือไม่
ส่วนราคาสินค้าที่แพงสุดในเซเว่นตอนนี้ อยู่ที่ 1,969 บาท จะเป็นสินค้าอะไรนั้นลงทุนแมนไม่สามารถเปิดเผยในบทความนี้ได้ อยากรู้ต้องไปดูที่ร้านเอง
เรื่องนี้สอนให้รู้ว่าถ้ามีเงิน 4 บาท..
ซื้ออะไรในเซเว่นไม่ได้นะจ๊ะ
----------------------
<ad> มีเงิน 4 บาท ก็โหลดแอพลงทุนแมนได้
เพราะแอพลงทุนแมนให้อ่านบทความฟรี
พรุ่งนี้เตรียมพบกับบทความซีรีส์ CIVILAZATION ตอนใหม่
ชื่อตอน 2024 AD สองจุดในจักรวาล
บทความนี้จะลงในแอพเวลา 10.00 น.
และจะลงในเฟซบุ๊คเวลา 18.00 น.
โหลดแอพเพื่ออ่านก่อนได้ที่ 
----------------------